 Mwashiuya alisema hivi karibuni katika mahojiano maalumu kuwa, njia pekee ya kuendelea kuaminiwa ni kujituma na kucheza kwa juhudi na ushirikiano na wenzake.Alisema kujituma kwake ndiko kutamuwezesha kufika katika kiwango anachokitaka na kucheza soka la kimataifa.“Njia pekee itakayonifanya kuaminiwa ni kujituma kila nitakapopewa nafasi. Naamini nina uwezo kwa hiyo nikipambana uwanjani nitakuwa nimetimiza kile ninachokihitaji,” alisema mchezaji huyo.Mwashiuya alisema Yanga kwake ni sehemu ya njia kuelekea katika soka la kimataifa nje ya nchi, hivyo anahitaji kupambana katika kugombea nafasi ili kuwemo katika kikosi cha kwanza cha timu hiyo yenye maskani katika mitaa ya Twiga na Jangwani jijini Dar es Salaam.